**Z á p i s n i c a**

**zo 7. zasadnutia Obecného zastupiteľstva v  D ú b r a v á ch**

**zo dňa 09. decembra 2019**

**Prítomní:**

**Starostka obce:** Elena Grňová

**Poslanci:** Jozef Ľupták, Jolana Ľuptáková, Natália Nedelková, Pavel Remeselník, Emília Remeselníková, Jozef Smutný

**Ospravedlnený:** Miroslav Kapec

**Hlavný kontrolór obce:** Ing. Ivan Sivok

**Občania:** 5 (viď príloha)

Dnešné zasadnutie obecného zastupiteľstva otvorila a viedla starostka obce Elena Grňová, ktorá privítala všetkých prítomných a konštatovala, že zasadnutie obecného zastupiteľstva bolo zvolané podľa zákona SNR č. 369/90 Zb. o obecnom zriadení v znení neskorších predpisov písomne s uvedením miesta, času a programu rokovania. Pozvanie bolo doručené včas všetkým pozvaným.

Konštatovala, že obecné zastupiteľstvo má 7 poslancov, z ktorých je prítomných 6, preto vyhlásila zasadnutie obecného zastupiteľstva za uznášania schopné.

Oboznámila prítomných s programom, ktorým sa bude riadiť zasadnutie obecného zastupiteľstva a navrhla doplniť ďalší bod programu: Schválenie spolufinancovania dotácie MF SR.

**Program:**

1. Otvorenie
2. Určenie zapisovateľa a overovateľov zápisnice
3. Návrh rozpočtu obce na roky 2020, 2021, 2022

Stanovisko hlavného kontrolóra obce k rozpočtu

1. Schválenie rozpočtového opatrenia č. 2/2019
2. Návrh plánu kontrolnej činnosti na I. polrok 2020
3. Schválenie návrhu VZN č. 3/2019 o miestnych daniach a miestnom poplatku za komunálny odpad a drobný stavebný odpad
4. Schválenie kúpno-predajnej zmluvy medzi obcou a COOP Jednotou Krupina
5. Schválenie kúpno-predajnej zmluvy medzi obcou a Jozefom Zvarom SHR
6. Diskusia
7. Návrh na uznesenie

**Bod 1/ Otvorenie zasadnutia obecného zastupiteľstva a schválenie programu.**

Dnešné zasadnutie obecného zastupiteľstva otvorila starostka obce Elena Grňová. Oboznámila prítomných s programom, ktorým sa bude zasadnutie obecného zastupiteľstva riadiť. Program bol poslancami jednohlasne schválený.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 2/ Určenie zapisovateľa, overovateľov zápisnice a návrhovej komisie**

Referuje: Elena Grňová, starostka obce

Za zapisovateľa zápisnice určila pp Emíliu Remeselníkovú; za overovateľov zápisnice určila pp Jolanu Ľuptákovú a pp Natáliu Nedelkovú. Do návrhovej komisie navrhla pp Pavla Remeselníka za predsedu, pp Jozefa Ľuptáka a pp Jozefa Smutného za členov komisie.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 3/ Návrh rozpočtu obce na roky 2020, 2021, 2022**

**Stanovisko hlavného kontrolóra obce k rozpočtu**

Referujú: Elena Grňová, starostka obce

Ing. Ivan Sivok, kontrolór obce

Pani starostka predniesla návrh rozpočtu obce na roky 2020 - 2022. Informovala, že návrh rozpočtu bol zverejnený 15 dní pred zasadnutím OZ na internetovej stránke obce a úradnej tabuli obce. Poslanci rozpočet obdržali na svoje e-mailové adresy a následne ho prerokovali na pracovnom stretnutí. Ing. Ivan Sivok, hlavný kontrolór obce predniesol svoje stanovisko k návrhu rozpočtu obce a odporučil obecnému zastupiteľstvu schváliť rozpočet na rok 2020 a návrhy rozpočtov na roky 2021 a 2022 zobrať na vedomie. Písomný návrh rozpočtu, ako aj stanovisko hlavného kontrolóra sú priložené k zápisnici.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 4/ Schválenie rozpočtového opatrenia č. 2/2019**

Referuje: Elena Grňová, starostka obce

Oboznámila prítomných s rozpočtovým opatrením – povolené prekročenie výdavkov pri dosiahnutí vyšších príjmov vrátane finančných operácií. Písomný návrh je priložený k zápisnici.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 5/ Návrh plánu kontrolnej činnosti na I. polrok 2020**

Referuje: Ing. Ivan Sivok, hlavný kontrolór obce

Prítomným predniesol svoj návrh plánu kontrolnej činnosti na I. polrok 2020. Písomný návrh je priložený k zápisnici.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 6/ Schválenie návrhu VZN č. 3/2019 o miestnych daniach a miestnom poplatku za komunálny odpad a drobný stavebný odpad**

Referuje: Elena Grňová, starostka obce

Oboznámila prítomných s návrhom VZN, pričom návrh bol zverejnený na úradnej tabuli obce, ako aj na internetovej stránke obce na pripomienkovanie. Poslancom bol zaslaný na ich e-mailové adresy. Informovala o zvýšení poplatkov za komunálny odpad, pretože náklady za zber a uloženie komunálneho odpadu sa zvyšujú podľa toho, ako občania triedia separovaný odpad z komunálneho odpadu. Obec hľadá riešenie spolu so zberovou spoločnosťou, ako donútiť nezodpovedných ľudí, ktorí ignorujú nariadenie separovať zložky komunálneho odpadu tak, aby na to nedoplácali ostatní obyvatelia, ktorí separujú.

Návrh VZN bol poslancami jednohlasne schválený.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 7/ Schválenie kúpno-predajnej zmluvy medzi obcou a COOP Jednotou Krupina**

Referuje: Elena Grňová, starostka obce

Ide o kúpu budovy v časti Hradná č. 232 (bývalá predajňa potravín COOP Jednota), ktorá bude slúžiť ako Požiarna zbrojnica. Na tento účel bola uzatvorená zmluva o budúcej kúpnej zmluve s COOP Jednotou, ktorá je vlastníkom nehnuteľnosti. Dohodnutá kúpna cena je 10.000,- €. Kúpno-predajná zmluva bola poslancami jednohlasne schválená.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 8/ Schválenie kúpno-predajnej zmluvy medzi obcou a Jozefom Zvarom SHR**

Referuje: Elena Grňová, starostka obce

Pán Jozef Zvara má vybudované stavby na miestnej komunikácii, ktorá sa tým stala slepou ulicou. Keďže sú iné prístupové miestne komunikácie k okolitým pozemkom, obec požiadala OÚ pozemkový a lesný odbor Zvolen o zrušenie poznámky zákazu nakladania s pozemkom na parcelách, ktoré sú zastavané stavbami vo vlastníctve pána Jozefa Zvaru a vytýčené geometrickým plánom, ktorý financoval pán Zvara.

Kúpno-predajná zmluva bola poslancami jednohlasne schválená.

|  |  |  |
| --- | --- | --- |
| Hlasovanie | Počet | Mená poslancov |
| Za: | 6 | Jozef **Ľupták**, Jolana **Ľuptáková**, Natália **Nedelková**, Pavel **Remeselník** , Emília **Remeselníková**, Jozef **Smutný** |
| Proti: |  |  |
| Zdržali sa: |  |  |
| Nehlasovali: |  |  |
| Počet prítomných poslancov: | 6 |  |
| Počet všetkých poslancov: | 7 |  |

**Bod 9/ Diskusia**

* Ing. Peter Smutný sa informoval, či je v najbližších 3 rokoch v pláne robiť cestu v časti Pažiť, kde sa uskutočňuje výstavba viacerých rodinných domov; žiada, aby sa na jar cesta vysypala štrkom; p. starostka odpovedala, že sleduje a bude naďalej sledovať výzvy na rozšírenie a opravu komunikácií; v prípade, že taká výzva vyjde, bude reagovať;
* p. Ján Kamenský (č. 165) sa informoval, či je parcela pred COOP Jednotou, kde sa má robiť parkovisko vo vlastníctve obce; p. starostka odpovedala, že v týchto dňoch prebehol zápis uvedenej parcely na katastrálnom úrade v Detve do vlastníctva obce;
* ďalej vyjadril svoj názor, že sa mu páči úprava okolia cintorína, ale ešte by navrhol, aby obec vymenila vstupnú bránu do cintorína; p. starostka informovala, že to obec má v pláne, ale je to závislé na financiách;
* p. starostka informovala, že v obci sa nachádzajú nové kontajnery na zber triedeného odpadu (skla a papiera); spoločnosť Natur-pack oznámila zmenu vo vývoze uvedeného odpadu;
* p. Ján Kamenský sa informoval, ako pokračuje vysporiadanie pozemku pod obecnou cestou v poslednej uličke na konci dolnej časti obce; p. starostka informovala, že si dala vypracovať geometrický plán, aby vyčlenila pozemok zabratý pod cestou a potom požiada SPF, ktorý je spoluvlastníkom uvedeného pozemku o vydanie súhlasného stanoviska na zápis;
* ďalej žiadal o vyrovnanie odpadu (skaly, zem), ktorý vznikol pri výstavbe kanalizácie pred cca 15 rokmi; p, starostka informovala, že požiada PD Očová o pomoc, alebo ak to bude možné, úpravu obec urobí s čelným nakladačom, ktorý obec získa z eurofondov
* Ing. Martina Šmálová sa informovala, či sa dá preložiť Zberný dvor, lebo sa jej nepáči, kde bude umiestnený; p. starostka informovala, že obec na výstavbu zberného dvora získala financie z eurofondov, projekt bol schválený a nie je možné vybudovať zberný dvor inde; Ing. Šmálová navrhovala iné lokality, kde by mohol byť vybudovaný; p. starostka informovala, že sú to všetko pozemky vo vlastníctve obce, ale jedná sa o prístupové komunikácie vytýčené pri pozemkových úpravách a obec s nimi nemôže nakladať. Vytýčený pozemok, kde bude vybudovaný zberný dvor, bol jediným vhodným pozemkom vo vlastníctve obce, s ktorým obec môže nakladať;
* pp Remeselník žiada vysypať chodník pri hlavnej ceste v dolnej časti obce štrkom; p. starostka informovala, že si dala pripraviť rozpočet na tento zámer; obec si bude môcť pomôcť vlastným nakladačom;

**Bod 10/ Návrh na uznesenie**

Uznesenia boli schvaľované postupne podľa jednotlivých bodov.

1. Overovateľ:

Jolana Ľuptáková

1. Overovateľ:

Natália Nedelková

Elena Grňová

starostka obce